
Tisztelt Képviselő-testület!

Martfű Város Önkormányzatának Képviselő-testülete 2012. november 29-én a 172/2012. (XI.29.) Ö. határozatával létrehozta a Városfejlesztési és Ingatlankezelői Szolgáltató Önkormányzati Nonprofit Korlátolt Felelősségű Társaságot. A KFT. 100%-os Önkormányzati tulajdonú, a Társaság törzstőkéje 3 000 000.- Ft. A KFT. 2013. évi költségvetését egyensúlyba tervezte az ügyvezető, de bevétel elmaradás miatt, hiánnyal zárult a gazdálkodási éve. Előző években a hiány 10-20 millió forint között mozgott. A szolgáltatást igénybevevő bentlakók nem a tervezett szerint fizették meg a díjakat, bár az előző évekhez képest a fizetési fegyelem sokat javult. A most kialakított adósságkezelési program várhatóan tovább javítja a fizetési fegyelmet, és csökkenti a hátralékállományt.
A 2013. évi gazdálkodás előzetes adatait áttekintve, 1. melléklet a KFT. Felügyelő Bizottságának határozata 2. melléklet figyelembevételével a Martfűi Városfejlesztési Nonprofit KFT. részére 3 000 000.-Ft tőkevisszapótlást javasolok. 




Kérem, hogy az előterjesztés megtárgyalni és az alábbi határozati javaslatot elfogadni szíveskedjenek:


Határozati javaslat:

…./2014.(III.25.) Ö. határozat

a Martfűi Városfejlesztési Nonprofit Kft. törzstőke visszapótlására

Martfű Város Önkormányzata Képviselő-testülete megtárgyalta a Martfűi Városfejlesztési Nonprofit Kft. törzstőke visszapótlásáról szóló előterjesztést, mely alapján döntött a Martfűi Városfejlesztési Nonprofit Kft. törzstőke visszapótlásáról 3000 000.-Ft összegben a határozat  1. és 2. melléklete alapján. A tőkevisszapótlás fedezete az önkormányzat általános tartaléka.

Erről értesülnek:
1.) Jász-Nagykun-Szolnok Megyei Kormányhivatal – Szolnok -
2.) Martfűi Városfejlesztési Nonprofit Kft. - helyben, - 
3.) Önkormányzati képviselők – helyben -
4.) Martfűi Polgármester Hivatal Pénzügyi és Adóügyi Iroda – helyben -
5.) Martfűi Polgármester Hivatal Városfejlesztési és Üzemeltetési Iroda- helyben -
6.) Irattár.


Martfű, 2014. március 17.
Dr. Kiss Edit
polgármester 
Látta: Szász Éva

